Guillermus miseratione divina Archiepiscopus Senonensis, discretis viris magistris Johanni de Plesseyo, Celerario et Canonico Senonensi, et Radulpho de Paredo, Cantori Meldensi, salutem et dilectionem. Licteras venerabilis fratris nostri Episcopi Meldensis, sanas et integras, suo sigillo sigillatas vidimus et recepimus (F° 60, v°), sub hac forma: UNIVERSIS presentes licteras inspecturis Guillermus, miseratione divina Meldensis episcopus... (Reproduction intégrale de la pièce qui précède.) (F° 61) Quarum quidem licterarum serie ac tenore diligenter attentis, vobis tenore presentium commictimus et mandamus quatenus super omnibus et singulis in predictis contentis licteris inquiratis plane, cum diligentia, veritatem, et quod inde inveneritis nobis fideliter referatis, ut super questione predicta inter partes predictas pacem et concordiam veraciter apponamus. Datum apud Brayam Comitis Roberti, die sabbati post festum beati Andree apostoli, anno Domini millesimo CCC° XIX°. Sic signatum: ANCELLUS.